Törvényileg garantált két ingyenes készpénzfelvétel havonta. Ahhoz, hogy te is élhess ezzel a lehetőséggel, a bankodnál kell erre regisztrálnod és nyilatkoznod, az ingyenes készpénzfelvétel nem automatikus. A nyilatkozatot személyesen is megteheted a bankfiókban, de már az internetbankon keresztül is leadhatod.
A felvehető összeg maximum 150 000 forint, ennyit tudsz a két díjmentes készpénzfelvétellel összesen magadhoz venni. A két felvételt bármelyik automatával megteheted, nem kell a bankod saját ATM-ét használnod. Egyszerre csak egy bankszámlával használhatod a két ingyenes pénzfelvételt, az összes többi számládnál annak hirdetményében meghatározott díjai alapján tudsz felvenni pénzt. Ugyanez igaz akkor is, ha elhasználtad a két lehetőséget az adott hónapra.